Viru Keemia Grupp (VKG) plaanib 2009. aasta lõpus tööle hakanud esimese Petroteri põlevkiviõlitehase kõrvale ehitada teise samasuguse. ´Kui kõik läheb plaani kohaselt, võiks tehase valmis ehitada järgmine-ülejärgmine aastal" ütles BNSile VKG arendusdirektor Jaanus Purga. Esimene tehas maksis 1,1 miljardit krooni, Purga sõnul tahaks VKG teise tehase rajada odavamalt.  Esimese tehase rajamisel arvestas VKG teise tehase tulekuga ja seega on selle jaoks valmis juba osa kommunikatsioone ja ka plats, samuti on olemas põlevkivi pealeandmise süsteem.